ওয়েব ডেস্ক: মহালয়া মানেই আকাশবানীর মহিষাসুরমর্দিনী। বীরেন্দ্র কৃষ্ণ ভদ্র আর বাণীকুমারের যুগলবন্দি উত্সবের সুর বেঁধে দিচ্ছে যুগ যুগ ধরে। মহিষাসুরমর্দিনীর রচয়িতা বাণীকুমার ভট্টাচার্যের মূর্তি উন্মোচিত হল হাওড়ার ধর্মতলায়। আমতার বাসিন্দা বাণীকুমার গান শেখাতেন এখানেই। তাঁর স্মৃতিবিজরিত এই স্থানেই বাণীকুমার মূর্তিটি উদ্বোধন করেম মন্ত্রী অরূপ রায়। উপস্থিত ছিলেন মহিষাসুরমর্দিনীর শিল্পী দ্বিজেন মুখোপাধ্যায়। আবার, পিতৃপক্ষের অবসান, দেবীপক্ষের সূচনায় মহালয়ার হাত ধরে শারদীয়ার মূল পর্বে বাঙালি। সকাল থেকেই তোড়জোড় পাড়ায় পাড়ায়। একডালিয়ায় প্রভাতফেরির মধ্যে গিয়ে হয়ে গেল শারদ অনুষ্ঠানের সূচনা । পা মেলালেন পঞ্চায়েত মন্ত্রী সুব্রত মুখোপাধ্যায়।